cyanic-selkie/wikianc huggingface dataset:
სამი სამეფოს ომები
წინაპირობა
შოტლანდიის მომავალი მეფე ჯეიმზი გაიზარდა რეგენტების მზრუნველობის ქვეშ. როდესაც მან ძალაუფლება მოიპოვა, ის მიისწრაფოდა ყოფილიყო „უნივერსალური მეფე“, რომელიც ემსახურებოდა მეფის მიერ დანიშნული ეპისკოპოსების ინგლისურ საეპისკოპოსო სისტემას. 1584 წელს მან წარადგინა ეპისკოპოსები შოტლანდიის ეკლესიაში, მაგრამ გადააწყდადა ძლიერ წინააღმდეგობას და იგი უნდა დათანხმებულიყო, რომ შოტლანდიის ეკლესიის გენერალური ასამბლეა განაგრძობდა ეკლესიის მართვას.
ერთი მონარქის ქვეშ მოქცეული სამი სამეფოს შეკავშირება მაშინ მოხდა, როდესაც შოტლანდიის მეფე ჯეიმზ VI-მ მემკვიდრეობით მიიღო ელიზაბეტ I- ს ინგლისის ტახტი 1603 წელს, რადგან იგი ელიზაბეტის უახლოეს ნათესავს წარმოადგენდა და შოტლანდიის მეფე ჯეიმზ VI გახდა ინგლისისა და ირლანდიის მეფე ჯეიმზ I. 1625 წელს ჩარლზ I- ს გადაეცა მამის მემკვიდრეობა და დაეკისრა სამი ძირითადი საზრუნავი ინგლისსა და უელსთან დაკავშირებით: (1) როგორ დააფინანსოს მისი მთავრობა, (2) როგორ განახორციელოს ეკლესიის რეფორმირება და (3) როგორ უნდა შეზღუდოს ინგლისის პარლამენტის ჩარევა მის მმართველობაში. ამ დროს მან მცირე ინტერესი გამოხატა მისი სხვა ორი სამეფოს, შოტლანდიისა და ირლანდიის, მიმართ.
შოტლანდია
ჯეიმზ VI დარჩა პროტესტანტი და აქტიურად ზრუნავდა, შეენარჩუნებინა ინგლისის ტახტზე მემკვიდრეობის უფლება. იგი გახდა ინგლისის მეფე ჯეიმზ I 1603 წელს და გადავიდა ლონდონში. ახლა უკვე ინგლისსა და შოტლანდიას ერთი მეფე ჰყავდა, თუმცა შოტლანდია რელიგიურ საკითხებში გარკვეული ავტონომიით სარგებლობდა. ჯეიმზი კონცენტრირებული იყო ინგლისის სასამართლოზე. მაგრამ მან გადაწყვიტა ჩარეულიყო ეკლესიის საშინაო საქმეებში: შეზღუდა შოტლანდიის ეკლესიის გენერალური ასამბლეის უფლებამოსილება და გაზარდა შოტლანდიის ეკლესიაში ეპისკოპოსთა რაოდენობა. 1618 წელს მან გამართა გენერალური ასამბლეა და შესთავაზა საეპისკოპოსო პრაქტიკის ხუთი მუხლი, რომლებიც ფართოდ იქნა ბოიკოტირებული.
მისი გარდაცვალების შემდეგ, 1625 წელს, ჯეიმზის მემკვიდრეობა მიიღო მისმა ვაჟმა ჩარლზ I-მა, რომელიც მეფედ ეკურთხა 1633 წელს ედინბურგის წმინდა გილის ტაძარში, სრული ანგლიკანური რიტუალებით. ჩარლზი მამამისზე ნაკლებად გამოცდილი და თავშეკავებული იყო.
ინგლისი
ჩარლზმა გაიზიარა მამის რწმენა და მტკიცედ სწამდა, რომ მეფეებს გააჩნდათ ღვთიური უფლებები. ამ სტანდარტისადმი მისმა დაჟინებულმა მტკიცებამ სერიოზულად დააზარალა ურთიერთობები სამეფო გვირგვინსა და ინგლისის პარლამენტს შორის. ინგლისის ეკლესია კვლავ დარჩა დომინანტური, მაგრამ ძლიერმა პურიტანულმა უმცირესობამ, რომელიც წარმოდგენილი იყო პარლამენტის დაახლოებით მესამედით, დაიწყო საკუთარი პრეტენზიების წამოყენება. მათ რელიგიურ პრინციპებს ბევრი რამ ჰქონდა საერთო პრესვიტერიანულ შოტლანდიასთან.
ინგლისის პარლამენტსა და მეფეს მუდმივად ჰქონდათ დავები გადასახადების, სამხედრო ხარჯების და მთავრობაში პარლამენტის როლის შესახებ. მიუხედავად იმისა, რომ ჩარლზს ჰქონდა მამის მსგავსი მოსაზრებები სამეფო პრეროგატივებთან დაკავშირებით, ჯეიმზი გამოირჩეოდა ქარიზმით და ჰქონდა უნარი, რომ დაერწმუნებინა პარლამენტარები მის აზროვნების სარგებლიანობაში. ჩარლზს არ ჰქონდა ასეთი უნარი. მან თავიდანვე განუსაზღვრელი უფლებები მიანიჭა თავის მინისტრებს, მაღალი თანამდებობის მოხელეებს, ხელისუფლებასთან დაახლოებულ პირებს, რომლებიც მისი სიმპატიით სარგებლობდნენ. ის ანგარიშს არ უწევდა პარლამენტის აზრს. პარლამენტი მკაცრად აკრიტიკებდა მინისტრებს, რომელთა საქმიანობას ინგლისისთვის წარუმატებელი იყო და სარგებელი არ მოჰქონდა. მეფემ ურჩი პარლამენტი დაითხოვა, მაგრამ მის მიერ დაწესებული გადასახადები პარლამენტის გარეშე უკანონოდ ითვლებოდა. 1628 წელს ჩარლზი იძულებული გახდა, პარლამენტი მოეწვია. პარლამენტმა მეფეს წარუდგინა „პეტიცია უფლებათა შესახებ“, რაზეც პარლამენტმა უარი უთხრა და მეფემ კვლავ დაითხოვა პარლამენტი. 1639–1642 წლების განმავლობაში მრავალჯერ დადგა კრიზისის წინაშე, მან ვერ შეძლო ხელი შეეშალა მისი სამეფოების კინკლაობებისათვის და ეს ყოველივე საბოლოოდ სამოქალაქო ომში გადაიზარდა. 1640 წლის ბოლოს მან კვლავ შეკრიბა პარლამენტი, რომელიც ცნობილი გახდა როგორც 'ხანგრძლივი პარლამენტი', რადგან მოქმედებდა 1653 წლამდე. განსხვავებით წინა პარლამენტისგან მეფეს ჩამოართვეს უფლებამოსილება, რომ დაეთხოვნა პარლამენტი და უკვე პარლამენტის წევრები წყვეტდნენ ამ საკითხს. იმავე წელს, გამოაქვეყნეს მეფისა და სასულიერო პირების მამხილებელი წერილი და საბოლოოდ პარლამენტმა მიაღწია მეფის სიკვდილით დასჯას.
ომები
ომების სერია შეიძლება დავყოთ სამ სამოქალაქო ომად: 1. ინგლისის პირველი სამოქალაქო ომი: 1642-1646 წწ 2. ინგლისის მეორე სამოქალაქო ომი: 1648-1649 წწ 3. ინგლისის მესამე სამოქალაქო ომი: 1649 - 1651 წწ ინგლისის სამოქალაქო ომი 1642 წელს 'გაჩაღდა' მეფესა და პარლამენტს შორის.თავდაპირველად მეფის ჯარები (როიალისტები) წარმატებით ინრძოდნენ. მაგრად შოტლანდიელი პრესვიტერიანელების ძალები შეუერთდნენ ინგლისის პარლამენტს 1643 წლის მეორე ნახევარში და მთავარი როლი ითამაშეს პარლამენტის გამარჯვებაში. 2 წლის განმავლობაში მეფის ძალები მარცხდებოდნენ ახალი მოდელის არმიასთან ბრძოლებში. 1646 წლის 5 მაისს ჩარლზ I-მა იარაღი დაყარა შოტლანდიის არმიასთან, რასაც მოჰყვა ინგლისისა და უელსის სამეფო არმიების და გარნიზონის დანებება შემდგომ თვეებში.
იმავდროულად, აჯანყებულმა ირლანდიელმა კათოლიკეებმა შექმნეს საკუთარი მთავრობა - ირლანდიის კონფედერატი, რათა დახმარებოდნენ როალისტებს რელიგიური შემწყნარებლობისა და პოლიტიკური ავტონომიის სანაცვლოდ. ინგლისისა და შოტლანდიის ჯარებმა იბრძოლეს ირლანდიაში, ხოლო ირლანდიელმა კონფედერატმა ჯარებმა 1644 წელს მოაწყეს ექსპედიცია შოტლანდიაში, რამაც გამოიწვია შოტლანდიის სამოქალაქო ომი. აქ როიალისტებმა გამარჯვებათა სერია მოიპოვეს 1644–1645 წლებში, მაგრამ ისინი გაანადგურეს ინგლისის პირველი სამოქალაქო ომის დასრულების შემდეგ პრესვიტერიანელთა ძალებმა.
იზრდებოდა დაპირისპირება ახალი მოდელის არმიასა და პარლამენტს შორის. პარლამენტის წევრი პრესვიტერიანელები შეეკვრნენ შოტლანდიელებს, მაშინ როცა როიალისტთა არმია უფრო და უფრო ძლიერდებოდა. საბოლოოდ კი, დაიწყო ინგლისის მეორე სამოქალაქო ომი. პარლამენტში მეფის მომხრეებიც იყვნენ, ძირითადად,უმაღლესი არისტოკრატიის წარმომადგენლები. ისინი მეფის უფლებების შეზღუდვის წინააღმდეგ გამოდიოდნენ და ცდილობდნენ, სამეფოში ძველი წესრიგი შეენარჩუნებინათ.
მეფის მოწინააღმდეგეები კი ახალი ეკონომიკური და სამართლებრივი ურთიერთობების დამყარებას უჭერდნენ მხარს. ამ დაჯგუფებას სათავეში ჩაუდგა ოლივერ კრომველი. დაპირისპირება მეფესა და პარლამენტის გარკვეული ნაწილს შორის უკიდურესად გამწვავდა. მეფე იძულებული გახდა, თავის მომხრეებთან ერთად დაეტოვებინა ლონდონი და იორკში დაბანაკებულიყო. კრომველმა 1645 წ. ნეიზბის ბრძოლაში გაანადგურა მეფის მომხრეები. ჩარლზმა კიდევ სცადა ბრძოლა ტახტისა და ხელისუფლების დასაბრუნებლად, მაგრამ ის ტყვედ ჩავარდა. სასამართლომ ის დამნაშავედ ცნო „არაბუნებრივი, მკაცრი და სისხლისმღვრელი ომის დაწყებასა და გაგრძელებაში“ და მეფეს სიკვდილი მიუსაჯა. 1649 წელს ჩარლზ I-ს თავი მოჰკვეთეს და ინგლისი რესპუბლიკად გამოცხადდა. ჩარლზის სიკვდილით დასჯის შემდეგ დაიწყო უმეფობის ხანა, როდესაც ინგლისელი პროტესტანტები გათავისუფლდნენ წნეხისგან. პრესვიტერიანელმა პარტიზანებმა გააუქმეს ინგლისის ეკლესია და ლორდთა სახლი. ახალი მოდელის არმიამ მოახდინა ირლანდიის და შოტლანდიის ოკუპირება, ირლანდიაში ახალ მთავრობას ჩამოართვეს მიწები, რომლებიც ეკუთვნოდათ კათოლიკეებს, როგორც სასჯელი 1641 წლის აჯანყებისთვის. 1658 წელს გარდაიცვალა ოლივერ კრომველი. 1660 წელს ჩარლზ II გახდა ინლისის, შოტლანდიისა და ირლანდიის მეფე. 1688 წელს ინგლისში დაემხო სტიუარტების დინასტია და სამეფო ტახტი დაიკავა უილიამ ორანელმა. ამ ყველაფერმა სათავე დაუდო თანამედროვე ბრიტანეთის ჩამოყალიბებას და კონსტიტუციურ მონარქიას.
სქოლიო
კატეგორია:ინგლისის ომები კატეგორია:ინგლისის ისტორია კატეგორია:ინგლისის პოლიტიკა კატეგორია:სიკვდილით დასჯილი მონარქები კატეგორია:XVII საუკუნის მონარქები კატეგორია:შოტლანდიის მეფეები კატეგორია:ინგლისის მეფეები
ჟერარ დარმონი
ჟერარ დარმონი (Gérard Darmon; დ. 29 თებერვალი 1948) — ფრანგი თეატრისა და კინოს მსახიობი და მომღერალი. წარმოშობით ალჟირელ-ებრაელია. საშუალო სკოლის მიტოვების შემდეგ, სამსახიობო ხელოვნებას დაეუფლა ბერნარ ბიმონთან. ათი წელი მუშაობდა კაფე-თეატრში. მისი დებიუტი კინოში შედგა 1973 წელს ფილმში „რაბინ იაკობის თავგადასავალი“, სადაც შეასრულა მსახურის როლი. 1990 წელს ჟერარ დარმონმა ითამაშა გიორგი დანელიას ფილმში „პასპორტი“, სადაც შეასრულა მერაბ და იაკობ პაპაშვილის როლი. ფილმი საბჭოთა კავშირი-საფრანგეთი-ავსტრია-ისრაელის ერთობლივი პროექტია და მოიპოვა ნიკას პრემია საუკეთესო ოპერატორის, საუკეთესო სცენარისა და საუკეთესო მსახიობის კატეგორიებში. პაპაშვილების როლი გაახმოვანა მსახიობმა მურმან ჯინორიამ. 2012 წლის ივლისში მუჰამედ VI-ის დეკრეტის თანახმად, ჟერარ დარმონი გახდა მაროკოს ნატურალიზებული მოქალაქე. ჰყავს სამი შვილი.
სქოლიო
კატეგორია:დაბადებული 1948 კატეგორია:ფრანგი მსახიობები კატეგორია:ფრანგი მომღერლები კატეგორია:დაბადებული 29 თებერვალი
სუვოროვის ძეგლი (აზოვი)
ისტორია
როსტოვის ოლქში სუვოროვის დაახლოებით ათი ძეგლი დგას. მისი სახელი ეწოდება ქუჩებსა და სასწავლო დაწესებულებებს. სუვოროვის სახელი განუყოფლადაა დაკავშირებული ქალაქ აზოვის ისტორიასთან. 1778-1779 წლებში ალექსანდრე სუვოროვი ახდენდა აზოვი-მოზდოკის გამაგრებული ხაზის მშენებლობის ინსპექტირებას, რომელიც ააგეს 1768-1774 წლების რუსეთ-ოსმალეთის ომის შემდეგ. ამ პერიოდში იგი რამდენიმეჯერ სტუმრობდა აზოვის ციხესიმაგრეს. რუსეთ-ოსმალეთის ომების ძირითადი ოპერაციები მიმდინარეობდა სუვოროვის ხელმძღვანელობით.
ალექსანდრე სუვოროვის თხოვნით იმპერატრიცა ეკატერინე II-მ დონის მიწაზე ჩაასახლა სომხები. აქ მათ დააარსეს ქალაქი დონის ნახიჩევანი, სოფლები ყირიმი, ჩალტირი, ბოლშიე-სალი, სულთან-სალი და ნესვეტაი.
2014 წლის 19 ივნისს ქალაქ აზოვში სუვოროვის პატივისცემის გამოხატვის ნიშნად დადგეს მისი ძეგლი. ძეგლის გახსნის თარიღი დაამთხვიეს რუსეთის მიერ აზოვის საბოლოოდ მიერთების თარიღს. ძეგლი დაიდგა XVIII საუკუნის სამხედრო-საინჟინრო ხელოვნების ნიმუშის დენთის სარდაფის ტერიტორიაზე.
აღწერა
ბიუსტი დაამზადეს ქალაქ კროპოტკინში და საჩუქრად გადასცეს აზოვის ისტორიულ-არქეოლოგიურ და პალეონტოლოგიურ მუზეუმ-ნაკრძალს.
რესურსები ინტერნეტში
კატეგორია:როსტოვის ოლქის ძეგლები
გიორგი გოცირიძე (არქიტექტორი)
გიორგი გიორგის ძე გოცირიძე (დ. 14 ნოემბერი, 1910, თბილისი — გ. 1 მაისი, 1977, მოსკოვი; დაკრძალულია ტროეკუროვის სასაფლაოზე) — ქართველი არქიტექტორი, საბჭოთა კავშირის სახელმწიფო პრემიის ლაურეატი (1950, 1951); გვარდიის პოდპოლკოვნიკი, საბჭოთა კავშირის გმირი (23 ოქტომბერი, 1943).
რესურსები ინტერნეტში
კატეგორია:დაბადებული 14 ნოემბერი კატეგორია:დაბადებული 1910 კატეგორია:გარდაცვლილი 1 მაისი კატეგორია:გარდაცვლილი 1977 კატეგორია:თბილისში დაბადებულები კატეგორია:ქართველი არქიტექტორები კატეგორია:საბჭოთა კავშირის გმირები საქართველოდან გ
ზურაბ ზურაბიშვილი
ზურაბ ზურაბიშვილი (დ. 1 სექტემბერი, 1973, თბილისი) — ქართველი მომღერალი.
ბიოგრაფია
ბავშვობაში ფოლკლორს ეუფლებოდა, ქართულ ხალხურ სიმღერაზე დადიოდა თემურ ქევხიშვილთან და კოტე მშვიდობაძესთან. სპორტითაც იყო დაკავებული — საფეხბურთო გუნდში მეკარის ფუნქციას ასრულებდა და ორგზის თბილისის ჩემპიონიც გახდა ჭადრაკში. უკვე მოგვიანებით, 14 წლისა კონსერვატორიასთან არსებულ სამუსიკო ექსპერიმენტულ სკოლაში შევიდა, სადაც მისი პედაგოგი პროფესორი ანი ჩიხრაძე იყო. გარდატეხის ასაკში, ხმა რომ არ გაფუჭებოდა, ცოტა ხნით სიმღერას თავი დაანება. ოთხი წელი სწავლობდა ფიზიკის ფაკულტეტზე თბილისის სახელმწიფო უნივერსიტეტში, მაგრამ როგორც კი მისი ხმა ჩამოყალიბდა, ისევ დაუბრუნდა კლასიკურ მუსიკას. თბილისის სახელმწიფო კონსერვატორიაში (1990-1993) კვლავ ანი ჩიხრაძე იყო მისი ხელმძღვანელი.
1994 წელს, მაშინ, როცა ომის შემდეგ საქართველოში ჯერ კიდევ არეული სიტუაცია იყო, ზურაბ ზურაბიშვილი ავსტრიაში გაემგზავრა, რათა მსოფლიოში ერთ-ერთ წამყვან მუსიკალურ სასწავლებელში, ზალცბურგის მოცარტერიუმში გაეგრძელებინა სწავლა. გამოცდები საკმაოდ რთული იყო. 170 მსურველიდან მხოლოდ 9 უნდა აერჩიათ. ზურაბს გაუმართლა და სტუდენტი გახდა.
2002 წელს ზურაბ ზურაბიშვილმა წარჩინებით დაასრულა მოცარტერიუმი ხელოვნების მაგისტრის დიპლომით. პედაგოგი: პროფესორი მარტა შარპი. მას გავლილი აქვს მასტერკლასები — ბერნდ ბეიკლთან, შერილ მილნესთან, ლორენ ნუბართან, პაატა ბურჭულაძესთან და სხვა. 2003 წელს ავსტრიის კულტურის მინისტრმა მომღერალი დააჯილდოვა ღირსების ორდენით, რომელიც მთელი ავსტრიის მასშტაბით წელიწადში მხოლოდ ერთ ხელოვანზე გაიცემა. ამის შემდეგ ჰქონდა მოსმენა აუგსბურგის (გერმანია) ოპერაში, სადაც 83 ტენორს შორის გამოარჩიეს და ასე დაიწყო მისი საოპერო კარიერა.
ზურაბის მიერ აუსბურგში ნამღერი პირველი ოპერა იყო დე ალბერტის „შავი ორქიდეა“. სცენაზე გამოსვლის გარდა, გამოიცა დისკი, რომელიც ამ ოპერის ერთადერთი ჩანაწერია და მსოფლიოს მასშტაბით იყიდება. პერსის პარტიას მოჰყვა დონ ხოსე — „კარმენიდან“, ჰერცოგი — „რიგოლეტოდან“, მაკდუფი „მაკბეტიდან“, იდომენეო მოცარტის ამავე სახელწოდების ოპერიდან და კავარადოსი — „ტოსკადან“.
2010 წლიდან ზურაბ ზურაბიშვილი ესენის ოპერის თეატრის მთავარი ტენორია. ესენის ოპერის თეატრის ორკესტრს დირიჟორობს სტეფან სოლტეზი, რომელიც მსოფლიოს წამყვან საოპერო თეატრებში მოღვაწეობს. სწორედ მისგან მიიღო მომღერალმა ესენის თეატრთან კონტრაქტის დადების შეთავაზება. აღსანიშნავია, რომ მან ეს პირდაპირ სცენაზე გააკეთა, მას შემდეგ რაც მოისმინა ზურაბის მიერ შესრულებული კალაფის პარტია „ტურანდოტში“. ესენში მისი პირველი სპექტაკლი იყო — პუჩინის „ბოჰემა“. სპექტაკლის შემდეგ გამოვიდა ინტერნაციონალური საოპერო ჟურნალი, რომელიც ვენაშიც გამოიცემა, სადაც მომღერლის შესრულებას უმაღლესი შეფასება მისცეს.
ზურაბ ზურაბიშვილის მეუღლე ავსტრიელია. ერთმანეთი ზალცბურგში სწავლის დროს გაიცნეს. სანდრა პროფესიით ხელოვნების ისტორიკოსია. ჰყავთ ქალიშვილი — ლია. სხვათა შორის, ქორწილისთვის წყვილი საგანგებოდ ჩამოვიდა საქართველოში ზაფხულის არდადეგებზე. სანდრა და ლია მართლმადიდებლურად მოინათლნენ, ჯვარი კი მცხეთის ჯვრის მონასტერში დაიწერეს. ქორწილში ძალიან ბევრი სტუმარი ჰყავდათ გერმანიიდან და ავსტრიიდან, რომლებიც მოხიბლულები დარჩნენ საქართველოთი და თბილისით. მათი ოჯახი, ძირითადად, ესენში ცხოვრობს, მაგრამ მომღერალი ბევრს მოგზაურობს, მონაწილეობს სპექტაკლებში გერმანიის, ავსტრიისა და სამხრეთ ამერიკის თეატრებში. მის რეპერტუარშია ოპერები: „ლუიზა მილერი“, „ანდრე შენიე“, „ბოჰემა“, „აიდა“, „ტოსკა“, „მადამ ბატერფლაი“, „ ოტელო“, „ნორმა“, „ტრავიატა“, „ნაბუკო“, „რიგოლეტო“, ანა კარენინა“.
ქართულის გარდა, ზურაბ ზურაბიშვილი ფლობს რუსულ, ინგლისურ, იტალიურ, გერმანულ და ფრანგულ ენებს. ეწევა პედაგოგიურ მოღვაწეობასაც, გერმანული მუსიკის კურსი მიჰყავს პეზაროს საერთაშორისო საოპერო აკადემიაში, რომელსაც ქართველი სოპრანო ნინო ლეჟავა ხელმძღვანელობს.
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 1973 კატეგორია:ქართველი მომღერლები კატეგორია:თბილისის სახელმწიფო კონსერვატორიის კურსდამთავრებულები კატეგორია:თბილისის სახელმწიფო უნივერსიტეტის კურსდამთავრებულები
ნატო ტეტელოშვილი
ნატო ტეტელოშვილი (დ. 1985, თბილისი) — ქართველი ექიმი, მეცნიერი, იმუნოლოგი.
ბიოგრაფია
მეცნიერ-იმუნოლოგი ნატო ტეტელოშვილი პირველი ქართველი მეცნიერია, რომელიც აშშ–ში კოლუმბიის სამედიცინო ცენტრში კლონირებაზე იმუშავებს. იგი იმ ჯგუფის წევრი გახდება, რომელმაც მსოფლიო მედიცინაში გადატრიალება მოახდინა. დაამთავრა თბილისის მე-60 საშუალო სკოლა. მამა კახელი ჰყავს, დედა — უკრაინელი. ექიმობაზე ბავშვობიდან ოცნებობდა, რაც ალბათ უკრაინელი ბებიის დამსახურებაა, რომელიც პროფესიით პედიატრია. ნატომ წარჩინებით დაამთავრა თბილისის სამედიცინო უნივერსიტეტი. პროფესორ ივანე თარხნიშვილის სამეცნიერო საზოგადოების წევრიც გახლდათ, ჩართული იყო სამეცნიერო კვლევებში, მუშაობდა პროფესორ გია ბურკაძესთან­ და მის ჯგუფთან პათოლოგიური ანატომიის დეპარტამენტში. ამჟამად ქართველი მეცნიერი ნიდერლანდის ერთ-ერთ უძველეს და უდიდეს უნივერსიტეტში, ქალაქ გრონინგენში მუშაობს. ეს სასწავლებელი 1614 წელს დაარსდა და 2012 წლის აპრილში ნიდერლანდის საუკეთესო უმაღლეს სასწავლებლად დასახელდა. ნატო ტეტელოშვილი ამ უნივერსიტეტში 7 წლის წინ მოხვდა. 2008 წელს ჩააბარა მისაღები გამოცდები მაგისტრატურაში და სრული დაფინანსება მოიპოვა­. მალე წარჩინებულთა ე.წ. ტოპ-25%-იანში მოიპოვა ადგილი. მაგისტრატურაში სწავლისას მისი სტატიები იბეჭდებოდა საერთაშორისო ჟურნალებში. ამან მისცა სტიმული ამავე უნივერსიტეტის დოქტორანტურაში ჩაებარებინა, ისევ სრული დაფ­ინანსებით. იმ პერიოდში დაინტერესდა იმუნოლოგიით, განსაკუთრებით იმუნოგენეტიკითა და აუტოიმუნური პათოლოგიებით. დოქტორანტურის თეზისზე მუშაობის და­სრულების შემდეგ ნატომ აპლიკაციები გაგზავნა სადოქტორო პროგრამებზე. გამოხმაურებამ­ არ დააყოვნა, აშშ-დან თითქმის ერთდროულად სამი მკვლევარი დაუკავშირდა. გადაწყვეტილების მიღება გაუჭირდა, რადგან სამივე ვარიანტი საინტერესო იყო. არჩევანი საბოლოოდ­ კოლუმბიის უნივერსიტეტზე შეაჩერა. გასაუბრებებისა და პრეზენტაციების შემდეგ, 150 კანდიდატში აირჩიეს. 2016 წლის თებერვლიდან კოლუმბიის უნივერსიტეტის სამედიცინო ცენტრის ტრანსლაციური იმუნოლოგიის ჯგუფში იწყებს მუშაობას საყოველ­თაოდ ცნობილ ექიმ რემი კრეუსოტთან. ჩართული იქნება 2 პროექტში, შეისწავლის სპეციფიკურ იმუნოლოგიას­ და პირველი ტიპის დიაბეტს თაგვის მოდე­ლზე. იმუშავებს­ კლონირ­ებაზე უჯრედულ დონეზე, რათა მიღებულ შედეგებს დააკვირდნენ და შემდეგ ადამიანებში მოახდინონ გენებისა და უჯრედების კლონირება დიაბეტის თერ­აპიისთვის. ახალგაზრდა მეცნიერი დარწმუნებულია, რომ კლონური თერაპიის განვითარებით ბევრი დაავადების დამარცხება შეიძლება.
რესურსები ინტერნეტში
კატეგორია:დაბადებული 1985 კატეგორია:ქართველი ექიმები კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კოსეუცი
კოსეუცი (Cosăuţi) — სოფელი მოლდოვაში, სოროკის რაიონში. მდებარეობს ზღვის დონიდან 59 მეტრზე. 2004 წლის მონაცემებით, მოსახლეობა 2 729 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
II ქიულთეფე
II ქიულთეფე — ნახიჩევანში არსებული უძველესი დასახლება, რომელიც აზერბაიჯანში მდებარე ერთ-ერთი პირველი ქალაქ-სახელმწიფოს ცენტრი იყო. ქალაქი დაარსდა დაახლოებით 3 500 წლის წინ.
ეს სამკუთხედის ფორმის რეზიდენცია მდებარეობს იმ მხარეში, რომელიც აკავშირებს ჩერისა და ნახჭევანის მდინარეებს. II ქიულთეფეს 7-10 სისქის პირველი ფენა თარიღდება ადრეული ბრინჯაოს ხანით. კვლევის დროს აღმოაჩინეს აგურისგან აგებული წრიული ფორმის შენობების ნაშთები. რადიოკარბონის (C 14) ანალიზის შედეგებმა კი აჩვენა, რომ იგი 3500-2400 წლის წინანდელია. ამ მრავალსართულიანი ძეგლის შუა საუკუნეების ფენის სისქე 4 მეტრზე მეტია. იგი შედგება მშენებლობის ოთხი ეტაპისგან, რომელიც ასახავს კულტეპის მკვიდრთა ცხოვრებას. საცხოვრებელი ადგილის გარშემო აშენდა დამცავი კედლები. საცხოვრებლების ნაშთებში, სამეურნეო და სამრეწველო შენობებში, აღმოაჩინეს მრავალი სახის მოხატული ქვა, ძვალი და ბრინჯაოს იარაღები.
ქიულთეფეს მაცხოვრებლები, რომლებიც კარგად ფლობდნენ მშენებლობის სრულყოფილ ტექნიკას, ძირითადად იყენებდნენ ისეთ მასალას, როგორიცაა აგური და ქვა. აქ აშენებული ციხე, საცხოვრებლები და სხვა შენობები, მაღალი არქიტექტურული პროდუქტია და ქმნის შესანიშნავ წარმოდგენას იმ ეპოქის სამშენებლო სამუშაოების შესახებ.
აქ აღმოჩენილია როგორც მონოქრომული, ასევე პოლიქრომული თიხის ქოთნები. ისინი ერთმანეთისგან გასხვავდება ფორმებით. ასევე თიხის ქოთნებზე მრავალი გეომეტრიული ნიმუშებია აღბეჭდილი.
II ქიულთეფეს III მონაკვეთზე აღმოჩენილია ოთხკუთხა შენობის ნანგრევები. ძირითადად, აგურისგან ნაგები, იატაკი კი შედგებოდა ნიადაგისა და ქვისგან. კვლევებით დასტურდება, რომ ტერიტორია იყო შუა ბრინჯაოს ხანის ერთ-ერთი ურბანული ტიპის დასახლება, რომელიც მოიცავდა 3 ჰექტარ საცხოვრებელ ადგილს. რეზიდენცია გარშემორტყმული იყო ციხესიმაგრის კედლებით. ციხის კედელი, რომლის სიგანე 2 მეტრს შეადგენდა, ტალახით იყო დაყენებული ქვაზე. კედლის მშენებლობაში გამოყენებული იყო დიდი კვადრატული აგური (აგურის მონაცემები: 32x32x11 სმ; 38x38x12 სმ; 40x40x12 სმ; 44x44x12 სმ).
ამის შემდეგ ცოტა ხანში, ციხის კედელი ნანგრევების ქვეშ ექცევა და კარგავს თავის დამცავ მნიშვნელობას. მაგრამ გარკვეული პერიოდის შემდეგ ის კვლავ აღდგენილია, მაგრამ ფართობი მნიშვნელოვნად შემცირებულია. კოშკის აღმოსავლეთ და სამხრეთ ნაწილში ძველი კედლის ნაცვლად შენდება ახალი. საცხოვრებელი და კომერციული შენობები გაბრტყელებული და გამაგრებული ტალახისსა და ქვებისაგან მზადდება. ზოგიერთ სახლში არის რამდენიმე ოთახი. ზოგჯერ ძლიერი და მოულოდნელი ხანძარი ანადგურებდა შენობებს, ხანძრის ნაშთებში ნაპოვნი იქნა მოხუცი კაცის ძვლები.
სქოლიო
კატეგორია:მთიანი ყარაბაღი კატეგორია:კავკასია
მალაიზიური რინგიტი
მალაიზიური რინგიტი (სიმბოლო : RM; ვალუტის კოდი : MYR; მალაიურად: Ringgit Malaysia; ჩინურად:令吉; ყოფილი მალაიზიის დოლარი) — ოფიციალური ვალუტა მალაიზიაში. იგი დაყოფილია 100 სენად ( ცენტი ). რინგიტს გასცემს მალაიზიის ბანკი ნეგარა მალაიზია, მალაიზიის ცენტრალური ბანკი.
პირველი სერია (1967)
პირველი სერიის მონეტები ზომისა და შემადგენლობის მიხედვით ყოფილი მალაიასა და ბრიტანული ბორნეოს დოლარის იდენტური იყო. მიუხედავად იმისა, რომ მალაიას სავალუტო კავშირიდან მონეტები ოფიციალურად ამოიღეს, ისინი მიმოქცევაში დღესაც ჩნდება.
პირველი სერია 1989 წელს ოფიციალურად დასრულდა, როდესაც შემოვიდა მეორე სერია. ძველი მონეტები 2019 წლიდან იურიდიულ საშუალებად რჩება, მაგრამ მათი რაოდენობა სტაბილურად იკლებს და მალაიზიაში იშვიათად ვრცელდება.
მეორე სერია (1989)
მის ავერსსა და რევერსში ცვლილებების გარდა, 1 რინგიტის მონეტის ზომაც შემცირდა 33 დიამეტრიდან მმ-დან 24-მდე მმ-მდე და მოჭრეს მსუბუქი სპილენძის, თუთიის და კალასაგან, რაც მას პირველი სერიისგან განსხვავებულს ხდიდა. $-ის სიმბოლო გადაიტანეს ახალ მონეტაზე, მაგრამ 1993 წლიდან მოჭრილ მონეტებზე ,,RINGGIT" წერია და დოლარის სიმბოლო აღარ გამოიყენება. 2005 წლის 7 დეკემბერს 1 რინგტიანი მონეტის დემონეტიზაცია მოხდა და ამოიღეს მიმოქცევიდან. ეს ნაწილობრივ სიყალბის პრობლემების გამო მოხდა.
მესამე სერია (2012)
მონეტების მესამე სერია გამოცხადდა 2011 წლის 25 ივლისს, რომელიც პირველად მოიჭრა სამახსოვრო მონეტებად, მათი გამოშვების აღსანიშნავად 2012 წლის 16 იანვარს. მესამე სერიას აქვს თემა სახელწოდებით ,,გამორჩეულად მალაიზია" და შთაგონებულია ფლორისა და ფაუნის მოტივებიდან, მალაიზიის სხვადასხვა კულტურებიდან. ის ,,ასახავს მალაიზიის ეროვნული იდენტურობის მრავალფეროვნებას და სიმდიდრეს". სერიის ფარგლებში გამოცემული ნომინალებია 5, 10, 20 და 50 სენი. 2011 წლის 24 ოქტომბერს, ფინანსთა მინისტრის მოადგილემ, დატუკ დონალდ ლიმმა სამხრეთ კორეის Poogsan Corporation დაასახელა, როგორც სერიის მონეტების მომწოდებლები. მონეტები მოჭრილია Bank Negara Mint- ის მიერ შაჰ ალამში.
ლიმის თანახმად, მონეტების წარმოების ხარჯები შემცირდება 49% -ით ლითონის შემადგენლობის შეცვლის გამო. მასზე დატანილი თოთხმეტი წერტილი სიმბოლოა ცამეტი შტატისა და კოლექტიური ფედერალური ტერიტორიები და ხუთი ჰორიზონტალური ხაზი, რომელიც მიუთითებს რუკუნეგარას ხუთ პრინციპზე.
პირველი სერია (1967)
ბანკმა ნეგარა მალაიზიამ პირველად გამოსცა მალაიზიური დოლარის ბანკნოტები 1967 წლის 6 ივნისს $ 1, $ 5, $ 10, $ 50 და $ 100 ნომინალებით. 1000 დოლარის ნომინალი პირველად 1968 წლის 2 სექტემბერს გამოიცა. პირველი მალაიზიური ბანკნოტები ატარებდა ტუანკუ აბდულ რაჰმანის გამოსახულებას, მალაიზიის პირველ იან დი-პერტუან აგონგს და მას ხელს აწერდა მაჰაიტ ისმაილ ბინ მოჰამედ ალი, მალაიზიის ბანკის ნეგარას პირველი მმართველი. 1972 წლის 16 აგვისტოს, მალაიზიის ბანკმა ნეგარამ მიიღო ნაციონალური ენის, ბაჰასა მალაიზიას. ახალი მართლწერის მქონე ბანკნოტები ტრიალებს ძველ ბანკნოტებთან ერთად.
მეორე სერია (1982)
მეორე სერია გაიცა მალაიზიის ტრადიციული ორნამენტული ნიმუშებით, ორი ახალი დასახელების, 20 და 500 დოლარის შემოღებით 1982 წელს; მოგვიანებით მას 10, 50 და 100 დოლარი მოჰყვა 1983 წელს, საბოლოოდ 1, 5 და 1000 დოლრის კუპიურების გამოცემამ დაასრულა ეს სერიები 1984 წელს. 2010 წლამდე პერიოდულად მიმოქცევაში იყო მეორე სერიის ბანკნოტებიც.
მესამე სერია (1996)
მესამე სერია გამოიცა Wawasan 2020 დიზაინით 1996 წელს, დასახელებებში RM1, RM2, RM5, RM10, RM50 და RM100. RM50 და RM100 ბანკნოტებს ჰქონდათ დამატებითი ჰოლოგრამის ზოლი მათი გაყალბების თავიდან ასაცილებლად.
მეოთხე სერია (2012)
2008 წლის დასაწყისში ბანკმა გამოუშვა ახლად შემუშავებული RM50 ბანკნოტი, რომელიც ბანკის თანახმად, საერთო მიმოქცევაში შევიდა 2008 წლის 30 იანვრიდან.
სქოლიო
კატეგორია:ბრუნვაში არსებული ვალუტები კატეგორია:მალაიზია
კარლ ფრედერიკი (ჰოლშტაინ-გოტორპის ჰერცოგი)
კარლ ფრედერიკ ჰოლშტაინ-გოტორპელი (Carl Frederik af Holsten-Gottorp; დ. 30 აპრილი, 1700 — გ. 18 ივნისი, 1739) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ IV-ისა და ჰედვიგ სოფია შვედის ვაჟი. ჰოლშტაინ-გოტორპის ჰერცოგი 1702-39 წლებში. ცოლად ჰყავდა რუსეთის იმპერატორ პეტრე I-ის ასული ანა პეტროვნა, რომელთანაც შეეძინა მომავალი იმპერატორი პეტრე III.
ბიოგრაფია
1721 წელს, დანიელებმა დაიპყრეს ჰოლშტაინ-გოტორპის საჰერცოგო და ნიშტადის ზავით კარლ ფრედერიკი საჰერცოგოდან გააძევეს. იგი ცდილობდა დაებრუნებინა დაკარგული ტერიტორიები, რის გამოც რუსეთის საიმპერატორო კარზე ჩავიდა. იგი დანიის წინააღმდეგ ალიანსის შექმნაზე ფიქრობდა, რისთვისაც მოსკოვში იგი რუსეთის იმპერატორ პეტრე I-ის ასულ ანაზე დაქორწინდა.
კარლ ფრედერიკსა და ანას მხოლოდ ერთი ვაჟი შეეძინათ, რომელსაც მან სიმამრის პატივსაცემად პეტრე დაარქვა. ამის გამო, პეტრე I მას დიდი ჯარით დაეხმარა.
მას შემდეგ, რაც ბიძამისი, შვედეთის მეფე კარლ XII უშვილოდ გარდაიცვალა, კარლ ფრედერიკი შვედეთის ტახტის ერთ-ერთ მემკვიდრედ მოიაზრებოდა. თუმცა, მისი კანდიდატურა მალევე მოხსნეს და 1719 წელს შვედეთის დედოფალი დეიდამისი, ულრიკა ელეონორა გახდა.
კარლ ფრედერიკი გარდაიცვალა 1739 წლის 18 ივნისს, 20 წლის ასაკში. მისი ვაჟი, პეტრე III რუსეთის იმპერატორი გახდა და სათავე დაუდო რომანოვების ახალ დინასტიას, რომელიც რუსეთს 1917 წლამდე მართავდა.
ლიტერატურა
კატეგორია:დაბადებული 30 აპრილი კატეგორია:დაბადებული 1700 კატეგორია:გარდაცვლილი 18 ივნისი კატეგორია:გარდაცვლილი 1739 კატეგორია:ჰოლშტაინ-გოტორპები
კრემენჩუგი (სოროკის რაიონი)
კრემენჩუგი (Cremenciug) — სოფელი მოლდოვაში, სოროკის რაიონში. მდებარეობს ზღვის დონიდან 60 მეტრზე. 2004 წლის მონაცემებით, მოსახლეობა 638 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
ფრანგული მადაგასკარი
მაგადასკარის კოლონია და მაზე დამოკიდებულები (Colonie de Madagascar et dépendances) — 1897–1958 წლებში აღმოსავლეთ აფრიკაში არსებული ფრანგული კოლონია.
იხილეთ აგრეთვე
კატეგორია:აფრიკის ყოფილი ქვეყნები კატეგორია:მადაგასკარის ისტორია კატეგორია:ცივი ომის პერიოდის ისტორიული სახელმწიფოები
გიორგი გოცირიძე (ჩარხმშენებელი)
გიორგი დავითის ძე გოცირიძე (დ. 13 ნოემბერი, 1899, განჯა, ახლანდ. აზერბაიჯანის რესპუბლიკა, — გ. 12 ნოემბერი, 1959, თბილისი) — ქართველი ჩარხმშენებელი, ტექიკურ მეცნიერებათა დოქტორი (1955), პროფესორი (1957).
დაამთავრა თბილისის სახელმწიფო უნივერსიტეტის პოლიტექნიკური ფაკულტეტი 1924 წელს. 1945–59 წლებში იყო საქართველოს პოლიტექნიკური ინსტიტუტის ლითონსაჭრელი ჩარხების კათედრის გამგე. მის მიერ შემუშავებული ჩარხების ამძრავების კინემატიკური გაანგარიშების განზოგადებულ მეთოდი და ფორმულები გამოიყენებოდა სამეცნიერო-კვლევით დაწესებულებებში, საპროექტო-საკონსტრუქტორო ორგანიზაციებსა და ჩარხსაშენებელ ქარხნებში.
რესურსები ინტერნეტში
კატეგორია:დაბადებული 13 ნოემბერი კატეგორია:დაბადებული 1899 კატეგორია:გარდაცვლილი 12 ნოემბერი კატეგორია:გარდაცვლილი 1959 კატეგორია:ქართველი ინჟინრები კატეგორია;აზერბაიჯანში დაბადებულები გ
ძელშავი
ძველშავისგან ამზადებენ ორიგინალურ ღვინოს „ძველშავს“, გამოიყენება როგორც ძირითადი საკუპაჟე მასალა ცქრიალა, სუფრის, სადესერტო, წითელი და ვარდისფერი ღვინოების დასამზადებლად. ამას გარდა, მისი და კაბერნეს ფრანგული ჯიშის დამატებით მიიღება შესანიშნავი შუშხუნა ღვინო. შუა იმერეთში მისგან ღია წითელი ან მოვარდისფროა ნაკლებ სხეულიანი, მაგრამ ენერგიული და ხალისიანი ღვინო დგება. ზემო იმერეთსა და რაჭაში ის უფრო თხელი და ნაკლებშინაარსიანია, ამიტომ მიმართავენ კუპაჟს მგალობლიშვილთან, ოცხანურ საფერესთან და ა.შ. უკეთესი ხარისხის მასალას ძელშავი ცქრიალა ღვინისათვის იძლევა — ამ წესით დაყენებული ღვინო ღია ჩალისფერია, მსუბუქი და საკმაო ხალისიანი. ყურძნის წვენი: შაქრიანობა 20–24%, მჟავიანობა 7,0–12,0 გ/ლ. მოსავლიანობა: 8,0–13,5 ტ/ჰა.
სახელწოდება
ჯიშის სახელწოდების ენობრივი ანალიზის საფუძველზე აკად. ივ. ჯავახიშვილი ძელშავს აკუთვნებს საქართველოს უძველეს ვაზის ჯიშთა ჯგუფს. მისი განმარტებით შორეულ წარსულში — დაახლოებით VI საუკუნემდე სიტყვა „ძელი“ ფეხზე მდგომ მოუჭრელ ხეს ნიშნავდა, ხოლო სიტყვის მეორე ნაწილი „შავი“ ვაზის ერთწლიანი რქების მოყავისფრო შეფერვის გამომხატველია. შემდეგ ძელი, როგორც მოჭრილი ხის აღმნიშვნელი სიტყვა გახდა და ამჟამადაც ამ მნიშვნელობით იხმარება. აღნიშნულის გამო ძელშავი VI საუკუნეზე უფრო ადრინდელ ჯიშად უნდა იქნეს მიჩნეული. ამრიგად, ძველთაგანვე ამ ჯიშს ადგილობრივმა მევენახეებმა თავისი სახელწოდებით ერთწლიანი რქების მოყავისფრო შეფერვის გამო შეარქვეს, ისე როგორც ჯიშ რქაწითელს, ახალგაზრდა ყლორტების მოწითალო შეფერვის გამო.
ბიოლოგიური აღწერა
ახალგაზრდა ყლორტი: გვირგვინი და პირველი ორი ჯერ კიდევ გაუშლელი ფოთოლაკი ორივე მხრიდან შებუსულია სქელი აბლაბუდისებრი ბეწვებით, მორუხო თეთრი ფერისაა და ბაცი ვარდისფერი არშია აკრავს გვირგვინისა და ფოთოლაკების ირგვლივ. მეორე იარუსის (3–4) ფოთლები ზედა მხრიდან კარგავს შებუსვას და იღებს მოყვითალო-მწვანე ფერს მონარინჯისფრო იერით. ქვედა მხრიდან ფოთლების შებუსვა მცირდება და შეფერვა რუხი მოთეთრო ხდება.
ზრდასრული ფოთოლი: სამნაკვთიანია, იშვიათად ხუთნაკვთიანი. საკმაოდ დიდი (18×16 სმ). ოვალური, იშვიათად მომრგვალოა, ზედაპირი ბადისებრ დანაოჭებულია. ზედა ამონაკვთები ღრმაა, უფრო ხშირად დახურული. ქვედა ამონაკვთები არაღრმა, ჩვეულებრივ, ღიაა. ყუნწის ამონაკვეთი ღია, ჩანგისებური ან თაღისებური ფორმის. ქვედა მხარე შებუსულია საკმაო სქელი აბლაბუდისებრი ბეწვებით და სქელი ჯაგრისებრი ბუსუსებით. ფოთლის კიდეების დაკბილვა სამკუთხედისებურია. ყუნწი შებუსულია თხელი სწორმდგომი ბუსუსით და ხშირად შეფერილია ღია ღვინისფრად.
ყვავილი: ორსქესიანი.
მტევანი: საშუალოზე დიდი ზომისაა (15×9სმ), წონა 120–200 გ, საშუალოდ. განიერკონუსური, ხშირად დატოტვილი, იშვიათად ცილინდრულ-კონუსისებურიც გვხვდება. ოდნავ კუმსია ან საშუალო სიკუმსის. ყუნწი მოკლე, საშუალოდ 2–3 სმ სიგრძის, ბალახისებრი, რქასთან მიმაგრების ადგილას ხევდება და რქის ფერს იღებს.
მარცვალი: მარცვალი მუქი წითელი, თითქმის შავი ფერის. საშუალო და საშუალოზე მსხვილი, ზომა 1,7×1,6 სმ. მომრგვალო, იშვიათად შეზნექილი ფორმის მარცვლებიც გვხვდება. მტევანში მათი რაოდენობა არათანაბარია, ახასიათებს მცირეოდენი წვრილმარცვლიანობა (3-5%). კანი უხეში, ადვილად სცილდება რბილობს, დაფარულია საკმაოდ სქელი ცვილისებრი ნაფიფქით, რომელიც მას იისფერ იერს აძლევს. რბილობი წვნიანია, წიპწებთან ოდნავ შესქელებული. წვენი უფერულია, ტკბილი, ჯიშური არომატი ძლიერ სუსტად აქვს გამოხატული. წიპწების რაოდენობა 1–2.
რესურსები ინტერნეტში
კატეგორია:ვაზის წითელყურძნიანი ქართული ჯიშები კატეგორია:იმერეთის ვაზის ჯიშები კატეგორია:საღვინე ვაზის ჯიშები
Enter the Wu-Tang (36 Chambers)
Enter the Wu-Tang (36 Chambers) ითვლება 1990-იანების ერთ-ერთ ყველაზე მნიშვნელოვან და ყველა დროის ერთ-ერთ საუკეთესო ჰიპ-ჰოპ ალბომად. 2003 წელს მან Rolling Stone-ის „ყველა დროის 500 საუკეთესო ალბომის“ სიაში #386 პოზიცია დაიკავა.
CD
(*) აღნიშნავს საერთაშორისო გამოცემის დამატებას.
გრამფირფიტა/კასეტა
გრამფირფიტის და კასეტის სიმღერების თანმიმდევრობა CD-სგან განსხვავდება:
სქოლიო
კატეგორია:1993 წლის სადებიუტო ალბომები კატეგორია:Loud Records-ის ალბომები კატეგორია:RCA Records-ის ალბომები კატეგორია:Wu-Tang Clan-ის ალბომები კატეგორია:ალბომები RZA-ს პროდიუსერობით
საუკუნო ზავი (532)
საუკუნო ზავი — სამშვიდობო ხელშეკრულება ბიზანტიის იმპერიასა და სასანიდურ ირანს შორის. დაიდო იმპერატორ იუსტინიანე I-სა და შაჰინშაჰ ხოსრო I-ს შორის. ირანში არასტაბილური მდგომარეობით ბიზანტიელებმა ისარგებლეს და დაიბრუნეს 506 წელს წართმეული ტერიტორიები მესოპოტამიასა და კავკასიაში. 532 წელს, ირანის ტახტზე ასული შაჰი, ხოსრო ანუშირვანი იძულებული გახდა ბიზანტიელებთან დაწყებული დამამცირებელი ომის შესაწყვეტად ირანისთვის არახელსაყრელი პირობებით დაედო „საუკუნო ზავი“. მიუხედავად ამისა, სპარსელებმა მალევე განაახლეს ომი ბიზანტიასთან, 540 წელს შეიჭრნენ სირიაში და აიღეს ქალაქი ანტიოქია. მოგვიანებით, 562 წელს იმპერიებს შორის დაიდო მორიგი „საუკუნო ზავი“ დარას ზავის სახელწოდებით.
ლიტერატურა
კატეგორია: სამშვიდობო ხელშეკრულებები
ჰეტეროცენტრიზმი
ჰეტეროცენტრიზმი — იდეოლოგიური სისტემა, რომელიც ახდენს ნებისმიერი სახის არაჰეტეროსექსუალური ქცევის, იდენტობის, ურთიერთობისა თუ საზოგადოების სტიგმატიზაციას. ამასთან ერთად, ტერმინი ჰეტეროსექსიზმი ასევე ხშირად გამოიყენება ანტიჰომოსექსუალური დამოკიდებულების აღსანიშნავად.
ლიტერატურა
კატეგორია:ლგბტ ტერმინები კატეგორია:ლგბტ
ბადაგი (ვაზის ჯიში)
ბადაგი — ქართული აბორიგენული ვარდისფერყურძნიანი საღვინე ვაზის ჯიში გურიიდან.
ძველად იგი მაღლარების სახით ფართოდ ყოფილა გავრცელებული შუა და ზემო გურიის მთის პირა სოფლებში და გავრცელების არეალით იგი ჩხავერის ნარგაობებს არ ჩამორჩებოდა. გადმოცემით ბადაგისაგან ამზადებდნენ ადგილობრივი მნიშვნელობის, ოდნავ მოტკბო და ნაზ სუფრის ტიპის ღვინოებს. ზოგიერთ პირთა მიხედვით, აღნიშნული სახელწოდება ჯიშს მიღებული უნდა ჰქონდეს ყურძენში შაქრის უხვად დაგროვების გამო.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმის. სამნაკვთიანი. ფოთლის ქვედა მხარე დაფარულია ხშირი ნაცრისფერი შებუსვით. ყვავილი ორსქესიანია. მტევანი საშუალო ზომისაა, ცილინდრული ან ცილინდრულ-კონუსური ფორმის, ხშირად ფრთიანი, საშუალო სიკუმსის, გვხვდება თხელი მტევნებიც. მარცვალი საშუალო ან საშუალოზე დიდია და მომრგვალო. სრულ სიმწიფეში მუქი ვარდისფერია. თხელკანიანია და საკმაოდაა დაფარული ცვილისებრი ფიფქით. რბილობი საკმაოდ ხორციანი და წვნიანია სასიამოვნოდ მოტკბო და მომჟავო გემოთი.
ბადაგი საშუალო ან საშუალოზე ძლიერი ზრდისაა. სავეგეტაციო პერიოდი კვირტის გაშლიდან სრულ სიმწიფემდე 181 დღეა, ხოლო სრულ სიმწიფეში ოქტომბრის ბოლოს შედის. მტევნის საშუალო წონა 190-200 გრამია, საჰექტარო მოსავლიანობა — 7.5-8.0 ტონა. ყურძნის სრული სიმწიფის პერიოდში მისი შაქრიანობა აღწევს 20.5-24%-ს, მჟავიანობა — 6.5-10 გ/ლ-ს.
მტევნები დიდი ზომისაა, ცილინდრული ფორმის. მარცვალი მსხვილია, მომრგვალო, ვარდისფერი. რბილობი ხორციანი აქვს, წვენი — ტკბილი და უფერული, სასიამოვნო გემოთი და მკვეთრად გამოხატული ჯიშური არომატით. მტევნის წონა 600-2000 გრამს შორის მერყეობს. არქაული ძლიერი ზრდისა და უხვმოსავლიანია.
ვაზის ნორმალური ზრდა-განვითარებისთვის, აგრეთვე ჯანსაღი და ხარისხოვანი პროდუქციის მიღებისთვის მის გასაშენებლად უნდა შეირჩეს სამხრეთისკენ ან სამხრეთ-აღმოსავლეთისკენ მიმართული წყალგამტარი, კალციუმის კარბონატების საკმაოდ შემცველი ფერდობები. დაბლობ, ნესტიან ადგილებში გაშენებული ვაზი ძალზე დაბალი ხარისხის მოსავლით გამოირჩევა. ბადაგის ღვინო შემდეგი ნიშნებით ხასიათდება: იგი ვარდისფერია, კომშისებრი ელფერით. ჰარმონიული, თავისებური სპეციფიკური არომატით. როგორც სპეციფიკური ნიშან-თვისებების მქონე (ფერი, გემო), ბადაგი განსაკუთრებული ყურადღების ღირსია ადგილობრივი მნიშვნელობის სუფრის ტიპის ღვინოების თვალსაზრისით. ბადაგის ღვინო საკმაოდ ალკოჰოლიანია (12,7%), გააჩნია ნორმალური მჟავიანობა და ექსტრაქტი. ნორმალური მოვლის პირობებში ბადაგი დიდი მოსავლიანობით ხასიათდება.
რესურსები ინტერნეტში
კატეგორია:გურიის ვაზთა ჯიშები კატეგორია:ვაზის ვარდისფერყურძნიანი საღვინე ქართული ჯიშები
ნაომი სკოტი
ნაომი გრეის სკოტი (დ. 6 მაისი, 1993) — ინგლისელი მსახიობი და მომღერალი. იგი ცნობილია პრინცესა ჟასმინის როლის შესრულებით, დისნეის მუსიკალურ-ფანტასტიკურ ფილმში „ალადინი“ (2019) მან ასევე ითამაშა ფილმებში „Power Rangers“ (2017) და კომედიურ ფილმში „Charlie's Angels“ (2019).
სქოლიო
კატეგორია:მსახიობები ლონდონიდან კატეგორია:ინგლისელი გამოხმოვანებლები კატეგორია:ინგლისელი თეატრის მსახიობები კატეგორია:ინგლისელი ტელემსახიობები კატეგორია:ინგლისელი კინომსახიობები კატეგორია:დაბადებული 1993 კატეგორია:დაბადებული 6 მაისი კატეგორია:ინგლისელი მომღერლები
მწითურების ეკლესია
მწითურების ეკლესია — არქიტექტურული ძეგლი დუშეთის მუნიციპალიტეტის სოფელ მწითურების სამხრეთ-აღმოსავლეთით, 200 მ-ზე. მდინარე აბანოსხევის მარჯვენა ნაპირზე, ნასოფლარ ქერიანთკარის ტერიტორიაზე. თარიღდება VIII-IX საუკუნეებით.
ეკლესია დარბაზულია. სამხრეთიდან და ჩრდილოეთიდან მინაშენები აკრავს. ნაგებია რიყის ქვით, წყობაში აქა-იქ გამოყენებულია შირიმიც. ძლიერ დაზიანებულია. ეკლესიის კედლები დახეთქილია, დეფორმირებულია და გარედან თითქმის მთლიანად მიწითაა დაფარული. დანგრეულია ეკლესიის სამხრეთ კედელი და სამხრეთ მინაშენი ჩრდილოეთ მინაშენს კამარისა და კედლების მნიშვნელოვანი ნაწილი ჩამოშლილი აქვს. ეკლესიისა და ჩრდილოეთ მინაშენის ინტერიერის 1-1,5 მეტრი სიმაღლეზე მიწითა და ნანგრევებითაა ამოვსებული. ეკლესიის შესასვლელი სამხრეთიდანაა. აღმოსავლეთით ნალისებრ აფსიდში ორი მცირე ზომის ნიშია.
აფსიდის შუა ნაწილი განგრეულია და სარკმლის კვალი აღარ ჩანს. დასავლეთ და ჩრდილოეთ კედლებში თითო ფართო და მაღალი ყრუ თაღია. ჩრდილოეთ თაღისა და აფსიდს შორის ვიწრო თაღოვანი კარია, იგი ეკლესიას ჩრდილოეთ მინაშენთან აკავშირებს. ჩრდილოეთ მინაშენი განივი კედლით გაყოფილია ორ, თითქმის თანაბარი ფართობის სათავსად, რომლებიც ვიწრო და მაღალი კარით უკავშირდება ერთმანეთს. შემორჩენილია კარის ჩრდილოეთ წირთხლი და თარაზული გადახურვის ნაწილი. აღმოსავლეთ სათავსის აღმოსავლეთ კედელში ბრტყლად გადახურული ვიწრო სარკმელია. მინაშენის კამარა ცილინდრული ფორმისაა.
მისი სამხრეთის ქუსლი დაყრდნობილი იყო ეკლესიის ჩრდილოეთ კედელზე მიშენებულ ორ თაღზე. თაღებს შორის პილასტრია. პილასტრი და თაღების უმეტესი ნაწილი გვიანდელია. სამხრეთ მინაშენიდან დასავლეთ კედლის ნაწილია შემორჩენილი, რომელსაც მინაშენის კამაროვანი გადახურვის კვალი შემორჩა.ეკლესიის აღმოსავლეთის ფასადის წინ მიწით ამოვსებული კამაროვანი აკლდამაა.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
კურეშნიცა
კურეშნიცა (Cureşniţa) — სოფელი მოლდოვაში, სოროკის რაიონში. მდებარეობს ზღვის დონიდან 89 მეტრზე. 2004 წლის მონაცემებით, მოსახლეობა 499 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
ესაი ალტუნიანი
ესაი ალტუნიანი (Եսայի Ալթունյան დ. 5 ნოემბერი, 1980, ერევანი, სომხეთის სსრ, საბჭოთა კავშირი) ზოგჯერ მოიხსენიებენ უბრალოდ ესაის — ფრანგი-სომეხი მომღერალი, სიმღერებისა და მელოდიების მწერალი, მუსიკალური პროდიუსერი და მსახიობი.
ბიოგრაფია
დაიბადა 1980 წელს, ერევანში, სომხეთის სსრ-ში. სომხური წარმოშობის ესაია ალტუნიანი ცხოვრობს საფრანგეთში. მისი ბებია-ბაბუა სომხეთიდან სომხეთის გენოციდის დროს გამოიქცნენ.
მისი პირველი პროფესიონალური გამოცდილება იყო სინგლი Pardonne moi, რომელიც ფრანგულ ჯგუფ „Soul and R&B Ideal 3“-თან ერთად ჩაწერა (1999).
ერთი წლის შემდეგ, ამჯერად უკვე სოლო კონტრაქტი გააფორმა მერკური უნივერსალთან. მისი წარმატება ამპერიოდში მცირე იყო: ჩაწერა 2 სინგლი, ვიდეო კლიპი, ჰქონდა რამდენიმე რადიო და სატელევიზიო ინტერვიუ.
2001 წელს ესაია ალტუნიანმა მიიღო კომტე პარის როლი მუსიკალურ რომეო და ჯულიეტაში, რომელსაც იგი 2002 წლამდე ასრულებდა.
2001-2009 წლებში მან შეადგინა, დაწერა, მოაწყო, შეცვალა სიმღერები: ჯენიფერისთვის, სესილია კარასთვის, ჯული პიეტრისთვის, გრეგორი ბაკეტისთვის, მაიკლ იუნისთვის, ენტონი კავანაღისთვის, მიშელ ლეგრანდისთვის, ამაური ვასილისთვისა და კლარა მორგანისთვის.
კარიერა
12 წლის ასაკში ესაიმ შეასრულა თავისი პირველი სიმღერა, ხოლო 19 წლის ასაკში ხელი მოაწერა კონტრაქტს სონი საფრანგეთთან (იგი უნდა ყოფილიყო ურბანული და პოპის ჯგუფის „ideal-3“-ის მთავარი მომღერალი). განსაკუთრებული პოპულარობა მოიპოვა სიმღერამ სახელად „Pardonne-moi“, რომელიც საფრანგეთის ყველა რადიო სადგურმა (NRJ-სა და Fun Radio-ს ჩათვლით) გაუშვა. ამ პერიოდში ჯგუფმა ტურები ჩაატარა ყველა პოპულარულ ძირითად არენაზე. აგრეთვე, ისინი გამოჩნდნენ უამრავ სატელევიზიო შოუში (ჟაკ მარტინის შოუს ჩათვლით). მუსიკისადმი მისწრაფების გამო, ესაი ალტუნიანმა დატოვა ჯეინ მონეტის პარიზის უნივერსიტეტი, რომელშიც იგი სამართალმცოდნეობის ფაკულტეტზე სწავლობდა.
21 წლის ასაკში ესაიმ დატოვა ძველი ჯგუფი და ახალ ჯგუფს, მერკური უნივერსალს შეუერთდა. როგორც სოლო არტისტმა, ესაიამ უამრავი მოწვევა მიიღო სხვადასხვა სატელევიზიო შოუებიდან.
ევრივიზია
ალტონიანი არის იმ სუპერჯგუფ გენეალოგის წევრი, რომელიც წარადგენდა სომხეთს მესამოცე ევროვიზიის სიმღერის კონკურსში; კონკურსი ჩატარდა ვენაში. იგი გახდა სომხეთის მოქალაქე, გენეალოგიის სხვა უცხოელ წევრებთან ერთად, გახდა 2015 წლის 28 აპრილს, პრეზიდენტ სერჟ სარქისიანის მიერ სომხური პასპორტების მიღების შემდეგ.
სქოლიო
კატეგორია:დაბადებული 5 ნოემბერი კატეგორია:დაბადებული 1980 კატეგორია:სომეხი მომღერლები კატეგორია:სომეხი მოსუკალური პროდიუსერები კატეგორია:სომეხი მსახიობები კატეგორია:ფრანგი მომღერლები კატეგორია:ფრანგი მუსიკალური პროდიუსერები კატეგორია:ფრანგი მსახიობები
დავით გოცირიძე
დავით ზურაბის ძე გოცირიძე (დ. 30 მარტი, 1952, თბილისი — გ. 14 იანვარი, 2022) — ქართველი ენათმეცნიერი, რუსისტი, ფილოლოგიის მეცნიერებათა დოქტორი (1987), პროფესორი (1989).
დაამთავრა თბილისის სახელმწიფო უნივერსიტეტის (თსუ) ფილოლოგიის ფაკულტეტი (1974). 1978 წლიდან მუშაობდა იქვე; იყო რუსული ენის კათედრის გამგე (1987-2006). 2006-09 მუშაობდა ბათუმის შოთა რუსთაველის სახელმწიფო უნივერსიტეტში. 2009 წლიდან თსუ ჰუმანიტარულ მეცნიერებათა ფაკულტეტის სრული პროფესორი. მონოგრაფიისათვის „ნარკვევები რუსული გრამატიკული აზრის ისტორიიდან“ (თანაავტორი — პროფ. გ. ხუხუნი) მიენიჭა ლენინგრადის სახელმწიფო უნივერსიტეტის სამეცნიერო პრემია (1984).
რესურსები ინტერნეტში
კატეგორია:დაბადებული 30 მარტი კატეგორია:დაბადებული 1952 კატეგორია:გარდაცვლილი 14 იანვარი კატეგორია:გარდაცვლილი 2022 კატეგორია:თბილისში დაბადებულები კატეგორია:ქართველი ენათმეცნიერები დ კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი რუსისტები კატეგორია:ფილოლოგიურ მეცნიერებათა დოქტორები კატეგორია:ქართველი პროფესორები
სისგენდერი
სისგენდერი (cisgender) — ადამიანი, რომლის გენდერული იდენტობა ემთხვევა დაბადებისას მინიჭებული სქესის შესაბამის გენდერულ როლს. სისტემაში, სადაც ფიქსირებული როლები პირდაპირ მიბმულია ბიოლოგიურ სქესთან, ძნელია გენდერული თვითგამოხატვის ალტერნატიულ გზებს მიმართო. ბევრი ადამიანი გაცნობიერებულად ებრძვის ბინარულ კატეგორიებს და აპროტესტებს მიდგომას, რომელიც სქესს წარმოაჩენს ბედისწერად და როლად, რომელსაც ვერსად გაექცევი. სხვებისთვის ტრანსგრესია არის იმის დასტური, რომ გენდერული იდენტობა ინდივიდის საკუთრებაა და არა სოციუმის და ყველას აქვს უფლება განსაზღვროს საკუთარი სხეული, ქცევა და გარეგნობა არსებული დეფინიციებისა და კატეგორიებისადმი მისადაგების ვალდებულების გარეშე.
ლიტერატურა
კატეგორია:ლგბტ ტერმინები კატეგორია:ლგბტ კატეგორია:გენდერული იდენტობა
მოსკოვის ღვთისმშობლის შობის ეკლესია (კულიშკი)
მოსკოვის ღვთისმშობლის შობის ეკლესია (Церковь Рождества Пресвятой Богородицы) — მართლმადიდებლური ეკლესია მოსკოვში. ეკლესია დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ტაგანის რაიონში.
მთავარი საკურთხეველი ნაკურთხია ღვთისმშობლის შობის სახელზე. ეგვტერები კი იოანე ღვთისმეტყველისა და დიმიტრი თესალონიკელის სახელზე.
ეკლესია 1996 წლიდან არის ალანიის მეტოქი. წირვა-ლოცვა აღევლინება ძველსლავურ და ოსურ ენებზე. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ეკლესიის მისამართია: მოსკოვი, სოლიანკის ქუჩა, 5/2.
ისტორია
ღვთისმშობლის შობის ეკლესია მდებარეობს მოსკოვის ისტორიულ ნაწილში, რომელსაც ეწოდება კულიშკი. იგი მდებარეობდა მდინარეების მოსკოვისა და იაუზის შეერთების ადგილზე. ამჟამად ეს არის სოლიანკის რაიონი მიმდებარე შესახვევებით იაუზის ბულვარამდე.
ეკლესია მდებარეობს პოდკოლოკოლნის შესახვევისა და სოლიანკის ქუჩის კვეთაზე. პოდკოლოკოლნის შესახვევმა სახელი მიიღო სამრეკლოსაგან, საიდანაც იწყება იგი და გრძელდება ხიტროვსკის მოედნამდე.
1547 წელს ამ ადგილზე მოიხსენიება ხის ეკლესია ღვთისმშობლის შობის სახელზე, რომელიც ორი გზის კვეთაზე მდებარეობს. XIX საუკუნის ისტორიკოსი ალექსი მალინოვსკი თავის ნაშრომში „მოსკოვის მიმოხილვა“ პირველი, ხის ეკლესიის მშენებლობას უკავშირებს რუსი გმირების ხსოვნას, რომელიც ეძღვნება 1380 წლის 8 სექტემბერს გამართული კულიკოვს ბრძოლის პერიპეტიებს. მისი ნამუშევარი გამოქვეყნდა 1992 წელს და ეს უმნიშვნელვანესი ინფორმაცია შეუმჩნეველი იყო თითქმის 170 წელი.
1600 წელს ხის ეკლესიის ადგილზე ააგეს აგურის ნაგებობა.
ღვთისმშობლის შობის ეკლესიის ამჟამინდელი შენობა აგებულია ძველი ეკლესიის ადგილზე 1803-1804 წლებში გვიანი კლასიციზმის სტილში არქიტექტორ დ. ბალაშოვის პროექტის მიხედვით (სხვა ვერსიის მიხედვით ვასილი ბაჟენოვის ძმა დიმიტრის მიერაა აგებული).
ეკლესია ძლიერ დაზიანვა 1812 წლის მოსკოვის ხანძრის დროს. ცეცხლმა გაანადგურა როტონდა, გაიტაცეს მოვერცხლილი ხატები, კანველები, ოდიკი და სხვა.
1935 წელს საბჭოთა ხელისუფლებამ ეკლესია დახურა. გუმბათი მოხსნეს, მაგრამ არ დაუნგრევიათ. ამ პერიოდში ეკლესიაში განთავსებული იყო: მოქანდაკის სახელოსნო, „ლესპროექტი“, რენტგენო-რადიოლოგიის ინსტიტუტი, სამედიცინო განყოფილება, სილამაზის სალონი.
1991 წელს შენობა დაუბრუნდა რუსეთის მართლმადიდებელ ეკლესიას, აღსდგა ღვთისმსახურება.
1996 წელს მოსკოვისა და სრულიად რუსეთის პატრიარქ ალექსი II-ის ლოცვა-კურთხევით ღვთისმშობლის შობის ტაძარი გადაეცა ოსების მოსკოვურ დიასპორას და ცნობილი გახდა როგორც ალანების მეტოქი.
2007 წელს ტაძრის წინამძღვარი გახდა იღუმენი გიორგი (ბესტაევი).
2009 წელს სარესტავრაციო სამუშაოების პერიოდში აღადგინეს სამრეკლოს სახურავი და დაადგეს ჯვარი.
2010 წელს ეკლესიის წინ დადგენს ზურაბ წერეთლის მიერ შესრულებული ბესლანის ტრაგედიისადმი მიძღვნილი ძეგლი.
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
ჯორჯ რომერო
ჯორჯ ენდრიუ რომერო (George Andrew Romero; დ. 4 თებერვალი, 1940 — გ. 16 ივლისი, 2017) — ამერიკული წარმოშობის კანადელი კინორეჟისორი, სცენარისტი და მემონტაჟე, ცნობილი მისი სატირული ზომბი-აპოკალიპსური ფილმებით.
ჯორჯ ენდრიუ რომერო დაიბადა 1940 წლის 4 თებერვალს, ბრონქსში, ნიუ-იორკში, ანა დვროსკის და ჯორჯ რომეროს ოჯახში. კარნეგი-მელონის უნივერსიტეტის დამთავრების შემდეგ — 1960 წელს, რომერომ დაიწყო მოკლემეტრაჟიანი ფილმების და სატელევიზიო რეკლამების გადაღება. 1960-იანი წლების ბოლოს მის მეგობრებთან ერთად ჩამოაყალიბა კომპანია „Image Ten Productions“ — კომპანია, რომელმაც მოგვიანებით აწარმოა საკულტო ფილმად აღიარებული „ცოცხალი მკვდრების ღამე“ (1968), რომელიც ფილმების ეროვნული რეესტრის მიერ დაცულია კონგრესის ბიბლიოთეკაში, როგორც „კულტურულად, ისტორიულად ან ესთეტიკურად მნიშვნელოვანი ნაშრომი. მისი სხვა ნამუშევრებია: „გარდაცვლილთა განთიადი“ (1978), „გარდაცვლილთა დღე“ (1985), „შეშლილები“, „მარტინი“ (1978), „საშინელებათა კალეიდოსკოპი“ (1982), „მკვლელი მაიმუნი“ (1988), „ბნელი ნახევარი“ (1993) და „თავზეხელაღებული“ (2000). იგი აგრეთვე ტელესერიალ „საშიში ზღაპრების“ შექმნელი და აღმასრულებელი პროდიუსერია.
რომერო მიჩნეულია საშინელებათა ჟანრის პიონერად და მოიხსენიება, როგორც „ზომბი-ფილმების მამა“. მან გავლენა მოახდინა უამრავ კინემატოგრაფისტსა და მწერალზე, მათ შორისაა კომიქსების მწერალი რობერტ კირკმენი, აგრეთვე რეჟისორები: სეთ გრემ-სმითი, ედგარ რაიტი და ჯეკ ტომას სმითი.
ჯორჯ რომერო გარდაიცვალა ფილტვის კიბოთი 77 წლის ასაკში, 2017 წლის 16 ივლისს, ტორონტოში.
კურეშნიცა-ნოუე
კურეშნიცა-ნოუე (Cureşniţa Nouă) — სოფელი მოლდოვაში, სოროკის რაიონში. მდებარეობს ზღვის დონიდან 199 მეტრზე. 2004 წლის მონაცემებით, მოსახლეობა 341 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
მაჩალილას კულტურა
მაჩალილა — პრეისტორიული კულტურა ეკვადორში, მანაბის პროვინციის სამხრეთით, სანტა-ელენას ნახევარკუნძულზე. პერიოდი, როდესაც კულტურა ყვაოდა უცნობია, მაგრამ, როგორც წესი, შეთანხმდნენ, რომ მისი არსებობა მოიცავს ძვ.წ. 1500 — 1100 წლებს.
მაჩალილას კულტურა
მაჩალილა სოფლის მეურნეობის მიმდევარი ხალხი იყო, რომლებიც ასევე დაკავებული იყვნენ თევზაობით და ნადირობით. ეკვადორის სანაპიროს მცხოვრები, მრავალი პრეისტორიული კულტურის მსგავსად, მაჩალილას ხალხმა პრაქტიკაში გამოიყენა თავის ქალის ხელოვნური დეფორმაცია ქვების გამოყენებით დასაგრძელებლად.
არქეოლოგები ყურადღებას ამახვილებენ მაჩალილას უჩვეულო სასაფლაოებზე, რომლებშიც სხეულები დაკრძალულია კუს კერამიკული ბაკანის ქვეშ, და ზოგადად მათ კერამიკულ ნამუშევრებზე, რაც ხელოვნებაში, მხატვრული და ტექნოლოგიური წინსვლის მაჩვენებელი იყო. მაჩალილას განსახლების ტერიტორიების გათხრებისას, არქეოლოგებმა აღმოაჩინეს კერამიკული ქოთნები, სასტვენები, სასანთლეები და ადამიანის ფიგურები.
არსებობის პერიოდი
კულტურის არსებობის პერიოდი გაურკვეველია. ზოგჯერ მიიჩნევა, რომ ის არსებობდა ძვ. წ. 1800 წლის დასაწყისიდან ძვ. წ. 800 წლამდე. შესაბამისი თარიღის დადგენის ერთ-ერთი პრობლემა კულტურული შეწყვეტის მეთოდია. არქეოლოგების ბეტი მეგერსისა და კლიფორდ ევანსის აზრით, მაჩალილას კულტურა ჩაანაცვლა მესოამერიკულ კულტურებთან კონტაქტში მყოფმა ხალხმა, სანამ იგი შეერეოდა ჩორერას კულტურას.
გუაიაკილის უნივერსიტეტში (UEES), ეკვადორში, არის მაჩალილას ნიმუშების კოლექცია.
სქოლიო
კატეგორია:კოლუმბამდელი კულტურები კატეგორია:ეკვადორის ისტორია
მშრალცხვირა ბატი
მშრალცხვირა ბატი, მშრალნისკარტა ან ჩინური ბატი (Anser cygnoides) — ფრინველი ბატისნაირთა რიგისა; ზოგჯერ გამოჰყოფენ ცალკეულ გვარში Cygnopsis.